هندوستانده هند بیلیم انستیتوتی نینگ بیر لابراتواریده یوز بیرگن پارتلش حلادثه سیده بیر کیشی بیلیمدان نینگ اولگن لیگی 3 کیشی محقق نینگ یره لنگن لیگی بیلدیریلدی.
هندوستان مطبوعاتیده اورین آلگن خبرلرگه کوره، بنگه لوره شهریده گی بیلیم انستیتوتی نینگ هواچیلک و فضا انجنیرلیگی بولیمیده گی لابراتوارده توناون کونی توش پیتیده انفجار یوز بیرگن.
پولیس اداره سی، هیپرسونیک و ضزبه تولقین لری بیلن تیگیشلی تیکشیروو آلیب باریلگن لابراتوارده گی بیر تحقیق جریانیده هایدروجن گازی آله سی نینگ پارتلب کیتیشی عاقبتیده  بیر کیشی بیلیمدان نینگ اولگن لیگی 3 کیشی محقق نینگ یره لنگن لیگینی معلوم قیلدی.
انفجارنینگ جوده کتته ایکن لیگینی ایتگن پولیس اداره سی مسؤلی، لابراتوارده گی برچه تجهیزات گه زیان ییتکیزگن لیگینی بیان ایتدی.
انفجار عاقبتیده 8 متر اوزاققه آتیب تشلنگن بیلیمدان نینگ حیایتینی یوقه تگن لیگی تنیده یاره لر و کویگن ایزلری بولگن ایریم یره لی بیلیمدانلرنینگ کسلخانه گه انتقال بیریلگن لیکلری قید ایتیلدی.
عدلی طب متخصصلری نینگ انفجارنینگ سببی بیلن تیگیشلی تیکشیروو باشله تگن لیکلری افاده ایتیلدی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
